CELEX: 62008CN0056
Language: bg
Date: 2008-02-13 00:00:00
Title: Дело C-56/08: Преюдициално запитване, отправено от Tallinna Halduskohus (Естония) на 13 февруари 2008 г. — Pärlitigu OÜ/Maksu- ja Tolliameti Põhja maksu- ja tollikeskus

12.4.2008   
            
            
               BG
            
            
               Официален вестник на Европейския съюз
            
            
               C 92/19
            
         Преюдициално запитване, отправено от Tallinna Halduskohus (Естония) на 13 февруари 2008 г. — Pärlitigu OÜ/Maksu- ja Tolliameti Põhja maksu- ja tollikeskus
   (Дело C-56/08)
   (2008/C 92/36)
   Език на производството: естонски
   Препращаща юрисдикция
   Tallinna Halduskohus
   Страни в главното производство
   
      Ищец: Pärlitigu OÜ
   
      Ответник: Maksu- ja Tolliameti Põhja maksu- ja tollikeskus
   Преюдициални въпроси
   
               1)
            
            
               Трябва ли да се тълкува Комбинираната номенклатура на Общата митническата тарифа в Приложение I към Регламент (ЕИО) № 2658/87 (1) на Съвета от 23 юли 1987 година относно тарифната и статистическа номенклатура и Общата митническа тарифа в смисъл, че замразени гръбначни стълбове (рибени кости с месото от риба) на отглеждана в рибовъдни стопанства Атлантическа сьомга (Salmo salar), получени след обезкостяване на рибата, които са ядливи и обикновено се пускат на пазара като хранителен продукт, трябва да бъдат класирани в:
               
                           а)
                        
                        
                           подпозиция 0511 91 10„отпадъци от риби“
                           или в
                        
                     
                           б)
                        
                        
                           подпозиция 0303220015„други“ части от „други Атлантически сьомги“ (Salmo salar)?
                        
                     
         
               2)
            
            
               Ако на първия въпрос следва да се отговори в смисъла на точка б), трябва ли да се счита, че таблицата към член 1, параграф 1 от Регламент (ЕО) № 85/2006 (2) на Съвета от 17 януари 2006 година за налагане на окончателни антидъмпингови мита и окончателното събиране на временни мита, наложени върху вноса на отгледана в рибовъдни стопанства сьомга с произход от Норвегия, е невалидна поради нарушаване на принципа на пропорционалност, установен в член 5 от Договора за създаване на Европейската общност, доколкото предвидената в таблицата минимална цена на вноса за замразените гръбначни стълбове от сьомга е по-висока от минималната цена на вноса, предвидена за цели риби и за изчистени с глави риби?
            
         
      (1)  ОВ L 256, стр. 1; Специално издание на български език, 2007 г., глава 2, том 4, стр. 3.
   
      (2)  ОВ L 15, стр. 1; Специално издание на български език, 2007 г., глава 11, том 44, стр. 99.